Obec Bíňa v súlade s § 11c, ods. 5 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov (ďalej len zákon) oznamuje voličom elektronickú adresu na doručovanie žiadostí o vydanie hlasovacieho preukazu :

 matrika@obecbina.sk

Volič, ktorý má trvalý pobyt na Slovensku a v deň konania volieb nebude môcť voliť vo svojom okrsku podľa trvalého pobytu, môže požiadať obec trvalého pobytu o vydanie hlasovacieho preukazu. Voliť s ním môže v ľubovoľnej volebnej miestnosti na Slovensku. Obce začnú vydávať hlasovacie preukazy od **24. apríla.**

O hlasovací preukaz bude možné požiadať elektronicky a listinne **najneskôr do 20. mája**, pričom žiadosť musí byť do uvedeného termínu aj obci doručená. Osobne alebo prostredníctvom osoby splnomocnenej žiadateľom možno vyzdvihnúť hlasovací preukaz najneskôr v posledný pracovný deň predo dňom konania volieb v úradných hodinách obce **(najneskôr v piatok 7. júna).**

**Žiadosť je možné doručiť:**

• v **elektronickej** forme na adresu:

**najneskôr do 20. mája 2024**

• v **písomnej** forme poštou na adresu: Obecný úrad Bíňa

 943 56 Bíňa 107

 **najneskôr do 20. mája 2024**

• **osobne**

 **najneskôr 7. júna 2024** v úradných hodinách obce.

Žiadosť musí obsahovať údaje o voličovi:

- meno a priezvisko,

- rodné číslo,

- štátnu príslušnosť,

- adresu trvalého pobytu (obec, ulica, číslo domu),

- korešpondenčnú adresu na ktorú obec doručí hlasovací preukaz.

Ak volič v žiadosti uvedie, že hlasovací preukaz prevezme iná osoba, musí v žiadosti uviesť jej meno, priezvisko a číslo občianskeho preukazu. Táto osoba preukazuje svoju totožnosť občianskym preukazom a prevzatie hlasovacieho preukazu potvrdzuje svojím podpisom.